SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Búdková 2, SK – 811 04 Bratislava

1.	Účastník ZPC 

Meno a priezvisko, tituly:	Jaroslava Kudláčová, Ing., Peter Kupec, Mgr.	
Znalosť cudzích jazykov:	Anglický	

2.	Zahraničná pracovná cesta

Štát / mesto:	Belgicko/Brusel	
Názov a adresa 
prijímajúcej organizácie:	Auditorium Madou 1
Brusel	
Účel cesty:	Účasť na školení finančného manažmentu pre Národné agentúry Erazmus+ pre oblasť vzdelávania a pre oblasť mládeže a športu	
Spôsob financovania 
(kto hradí cestovné, pobytové náklady, iné výdavky):	Všetky náklady sú hradené NA Erazmus+ pre oblasť mládeže a športu	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
28.4.2014	Kedže sa jednalo o školenie, všetky stretnutia prebehli v budove Európskej komisie na Madou 1 a to za účasti zástupcov Národných agentúr Programu EÚ Erazmus+ zodpovedných za finančnú oblasť. V úvode bolo predstavenie programu p. Alenkou Kampl, ktorá viedla celé školenie a počas neho  zodpovedala na otázky kladené  účastníkmi. Ako prvý hlavný bod nasledovalo detailné predstavenie obsahu zmluvy medzi Národnou agentúrou Erazmus+ a Európskou komisiou – Delegation Agreement a to pani Vieroslavou Žuffovou. Zaoberali sme sa novou terminológiou, percentuálnym rozdelením financií do jednotlivých akcií a ich možným presunom, termínmi predkladania správ, systémom nastavenia preddavkov zasielanými Európskou komisiou, použitím a reportovaním úrokov, dodatkami k zmluve, možnosťami zrušenia zmluvy resp. s výškou  sankcií v prípade nedodržania zmluvných podmienok. 
Ďalej sme si prechádzali jednotlivé body zo  Sprievodcu Národnými agentúrami Erazmus+ týkajúce sa manažmentu životného cyklu projektov.
Po ukončení jednotlivých kapitol bolo účastníkom zodpovedaných množstvo otázok súvisiacich s  sa danými témami.
	
29.4.2014	Druhý deň bol venovaný  zmluve medzi Národnou agentúrou Erazmus+ a aplikantami. Tato časť bola prezentovaná p. Alenkou Kamplovou. Detailne bola preberaná zmluva medzi Národnou agentúrou Erazmus+ a viacerými príjímateľmi – Multi-beneficiary agreement. Predstavený bol princíp všeobecných a špeciálnych podmienok k zmluve, systém  fungovania mandátnych zmlúv medzi aplikantami, možnosť rozhodnutia každej NA o percentuálnom  nastavení preddavku poskytnutom aplikantom po podpise zmluvy, presun financií v rámci jednotlivých akcií, povinnosti ohľadom zaslania správy, ak je platba nastavená na tri splátky, povinnosti poistenia účastníkov, pravidlá pri  šírení výsledkov, možnosti pozastavenia , alebo ukončenia projektu, uznateľnosť výdavkov.
Po ukončení jednotlivých kapitol bolo účastníkom zodpovedaných množstvo otázok týkajúcich sa daných tém.

4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
28.4.2014	Obsahom prvého dňa školenia bola zmluva medzi Národnými agentúrami programu EU Erazmus+ a Európskou komisiou. Výsledkom bola znalosť účastníkov o rozdieloch v jednotlivých článkoch zmlúv medzi predchádzajúcim a súčasným programom. Pri nových článkoch zmluvy nám bolo poskytnuté detailné vysvetlenie. Ďalej sme získali informácie o zmenách v Sprievodcovi Národných agentúr Erazmus+.	
29.4.2014	Druhý deň sme získali poznatky o zmenách v jednotlivých článkoch zmluvy Národná agentúra Erazmus+  a aplikanti, medzi predchádzajúcim a súčasným programom. Keďže v tejto zmluve nastalo viacero zmien ako v zmluve NA- EK, bolo kladených množstvo otázok, ktoré nám hlbšie ozrejmili jednotlivé zmeny.	

5.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
Poznatky nadobudnuté na ZPC sme po príchode zdieľali vedúcej Národnej agentúry Erazmus+ pre oblasť mládeže a športu a budú takisto predstavené kolegom na  porade oddelenia. Tieto poznatky budú využívať takmer všetci zamestnanci Národnej agentúry Erazmus+  pri administrácii nového programu. 	

6.	Prehľad prinesenej dokumentácie a miesto jej uloženia 

Prednášajúcimi nám bolo sľúbené zaslanie prezentovaných dokumentov k jednotlivým predstaveným témam. Po doručení budú dokumenty rozoslané všetkým zamestnancom NA a uložené na X:\Public\ERASMUS+\ERASMUS +.
Priebeh celého školenia bol zaznamenávaný kamerou a bude zverejnený na CIRCABC	

7.	Osobitne vyhodnotený očakávaný prínos ZPC 

Školenie považujem za veľmi prínosné , pretože počas 2 dní bolo ozrejmených množstvo nejasností v oblasti nastavenia zmluvných podmienok a financií súvisiacich so zavedením nového programu Erazmus+. Vzhľadom k tomu, že zodpovedám za oblasť záverečných správ, za  osobitne  prínosnú  som považovala časť o uznateľnosti vynaložených finančných prostriedkov.  Tieto poznatky mi dopomôžu k  ujasneniu pravidiel vyúčtovania a k zlepšenia  informovanosti aplikantov.	

8.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
 Informácie získané na ZSP budú sprostredkované zamestnancom Národnej agentúry Erazmus+ pre oblasť mládeže a športu a následne budú poskytované aplikantom prostredníctvom konzultácií.	

Súhlasím so zverejnením tejto správy na internete

Dátum:	6.5.2014	
Správu vypracoval
(meno a priezvisko, podpis):	Ing. Jaroslava Kudláčová	
Správu schválil
(meno a priezvisko, podpis):	Mgr. Marcela Hajtmánková